**Nāsirs Bin Salāhs El Atīja** (arābu: ناصر بن صالح العطية‎, *Nāşir Bin Şālah al ’Aţţīyah*; dzimis 1970. gada 21. decembrī Dohā) ir Kataras autosportists (piedalās pārsvarā rallijreida un rallija sacensībās) un stenda šāvējs. Kā šāvējs piedalījies piecās vasaras olimpiskajās spēlēs (1996, 2000, 2004, 2008, 2012), 2012. gadā Londonā izcīnījis bronzu. Vairākkārtējs Āzijas čempions šaušanā. 2011. gada Dakaras rallija uzvarētājs.

Autosacīkstes
-------------

N. El Atīja starptautiskajā rallijā debitēja 2004. gadā. Pēc diviem gadiem kopā ar britu stūrmani Krisu Patersonu izcīnīja pasaules čempiona titulu klasiskajā rallijā sērijveida automobiļu kategorijā (P-WRC). Tradicionāli piedalās Tuvo Austrumu klasiskā rallija čempionātā, kur viņš ir ieguvis čempiona titulu sešas reizes, kā arī WRC čempionātos S-WRC klasē.

Pasaules atpazīstamību N. El Atīja ieguvis kā rallijreida braucējs. 2009. gada pavasarī N. El Atīja parakstīja līgumu ar rūpnīcas komandu *Volkswagen* un uzsāka dalību rallijreidos kopā ar stūrmani no Vācijas Timo Gotšalku. 2009. gada Dakaras rallijā, būdams līderis pēc sestā etapa viņš tika diskvalificēts par novirzīšanos no distances un deviņu kontrolpunktu izlaišanu. Nākamajā gadā viņi ieņēma otro vietu sacensību kopvērtējumā. 2011. gada Dakaras rallijā N. El Atīja un T. Gotšalks izcīnīja pirmo vietu automobiļu grupā ar *Volkswagen Race Touareg 3* automašīnu. 2012. gadā šajās sacensībās viņš piedalās ar *Hummer* automobili.

2009. gada 13. februārī N. El Atīja debitēja arī šosejas autosporta sacīkstēs: Āzijas šosejas apļu sacīkstēs *SpeedCar*.

Autosacīkšu rezultāti
---------------------

N. El Atīja vadītais *Subaru Impreza WRX STI* 2006. gada Akropoles rallijā
### Pasaules rallija čempionāts

| Sezona | Kategorija | Komanda | Automobilis | Stūrmanis | Uzvaras | Pjedestāli | Vieta |
| --- | --- | --- | --- | --- | --- | --- | --- |
| 2011 | S-WRC | Barwa Rally Team | Ford Fiesta S2000 | Valsts karogs: Itālija Džovanni Bernačīni | 0 | 2 | **7** |
| 2010 | S-WRC | Barwa Rally Team | Ford Fiesta S2000Škoda Fabia S2000 | Valsts karogs: Itālija Džovanni Bernačīni | 0 | 0 | **7** |
| 2009 | P-WRC | Barwa Rally TeamAutotek | Subaru Impreza STi N14 | Valsts karogs: Itālija Džovanni Bernačīni | 2 | 3 | **3** |
| 2008 | P-WRC | QMMF | Subaru Impreza WRX STiSubaru Impreza STi N14 | Valsts karogs: Apvienotā Karaliste Kriss Patersons | 0 | 0 | NKL |
| 2007 | P-WRC | QMMF | Subaru Impreza WRX | Valsts karogs: Apvienotā Karaliste Kriss Patersons | 0 | 1 | **9** |
| 2006 | P-WRC | QMMF | Subaru Impreza WRX | Valsts karogs: Apvienotā Karaliste Kriss Patersons | 2 | 4 | **1** |
| 2005 | P-WRC | Nasser Al-Attiyah | Subaru Impreza WRX STi | Valsts karogs: Apvienotā Karaliste Kriss Patersons | 1 | 3 | **2** |
| 2004 | P-WRC | Nasser Al-Attiyah | Subaru Impreza WRX STi | Valsts karogs: Apvienotā Karaliste Kriss Patersons | 0 | 1 | **7** |

### Dakaras rallijs

| Gads | Komanda | Automobilis | Stūrmanis | Vieta |
| --- | --- | --- | --- | --- |
| 2011 | Volkswagen Motorsport | Volkswagen Race Touareg 3 | Valsts karogs: Vācija Timo Gotšalks | **1** |
| 2010 | Volkswagen Motorsport | Volkswagen Race Touareg 2 | Valsts karogs: Vācija Timo Gotšalks | **2** |
| 2009 | X-Raid | BMW X3 CC | Valsts karogs: Zviedrija Tina Tornere | DKL |
| 2007 | X-Raid | BMW X3 CC | Valsts karogs: Francija Alens Gueneks | **6** |
| 2006 | X-Raid | BMW X3 CC | Valsts karogs: Francija Alens Gueneks | — |
| 2005 | X-Raid | BMW X5 | Valsts karogs: Francija Alens Gueneks | — |
| 2004 | **Ralliart** | Mitsubishi Pajero | Valsts karogs: Beļģija Marks Bartolome | **10** |

Atsauces
--------

1. ↑  Дакар-2009 - Жестокое наказание "Eurosport"

Ārējās saites
-------------

* *Olympedia* profils (angliski)
* *The Sport.org* profils (angliski)
* *Munzüger Sport* profils (vāciski)
* ISSF profils (angliski)
* *eWRC-results.com* profils (angliski)